Brīvais džezs
Brīvais džezs ir džeza virziens, kas attīstījās 20. gadsimta 50. un 60. gados. Galvenā nozīme brīvā džeza attīstībā bija tā laika džeza mūziķu neapmierinātība ar tā laika džeza virzieniem: bībopu, hārdbopu un modālo džezu. Brīvā džeza mūziķi piedāvāja lauzt līdz tam esošās džeza normas, piemēram, veidojot skaņdarbus ar mainīgu harmonisko progresiju un ritmu. Ievērojamākie brīvā džeza mūziķi: Ornets Kolmens, Džons Koltreins, Alberts Eilers, Eriks Dolfijs, Stīvs Leisijs, Ārčijs Šeps, Džons Zorns, Faroa Sanderss, Entonijs Brekstons.